
              Szám: 05/ 599-4 /2026.
ELŐTERJESZTÉS

a Balatonakali Képviselőtestület 2026. szeptember 4-i nyilvános ülésére

	Tárgy:
	Balatonakali község Önkormányzat Képviselőtestületének rendelet-tervezete a Balatonakali Önkormányzatának 2026. évi költségvetéséről szóló 1/2026. (III.3.) önkormányzati rendelet módosításáról

	Előadó:
	Koncz Imre polgármester



	Előkészítette:


	Dr. Szabó Sándor kirendeltség vezető

Tulman Renáta pénzügyi ügyintéző




TISZTELT KÉPVISELŐTESTÜLET!

Az Államháztartásról szóló 2011. évi CXCV. törvény felhatalmazás alapján az alábbi tájékoztatást adom a szükséges előirányzat - módosításról.

23. Az előirányzatok módosítása, átcsoportosítása az államháztartás önkormányzati alrendszerében

„34. § (1) A helyi önkormányzat rendeletében megjelenő bevételek és kiadások módosításáról, a kiadási előirányzatok közötti átcsoportosításról a (2) és (3) bekezdésben meghatározott kivétellel a képviselő-testület dönt.
(2) A helyi önkormányzat költségvetési rendelete a polgármester számára lehetővé teheti a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást. 
(3) A helyi önkormányzat költségvetési szerv bevételi és kiadási előirányzatai a Kormány rendeletében meghatározott esetben a helyi önkormányzati szerv saját hatáskörében módosíthatóak egymás között átcsoportosíthatóak.

(4) Ha a helyi önkormányzat év közben a költségvetési rendelet készítésekor nem ismert többletbevétel-hez jut, vagy bevételei a tervezettől lemaradnak, e tényről a polgármester a képviselőtestületet tájékoztatja.”
A 2026. évi eredeti költségvetés módosítása szükségessé vált a költségvetés jóváhagyása óta ismertté vált gazdasági események költségvetésbe történő beépítése érdekében.

Ezek a következők:
· Az állami támogatások változása.

· Képviselő-testületi döntések hatása a költségvetésre.
Az 1. számú melléklet - a költségvetési összevont főösszesítő - bemutatja, hogy a javasolt módosításokkal a 2026. évi bevételi és a kiadási főösszeg 880.723.479,-Ft-ról 884.385.479,-Ft-ra változik.

Az önkormányzat összesített 2026. évi bevételei az alábbiak szerint változtak:

A működési bevételek előirányzata 168.648.742,-Ft-ról 169.896.087,-Ft-ra változik. Néhai Kutor Lajos biztosítási szerződése alapján a Magyar Posta Életbiztosító Zrt. a haláleseti szolgáltatási összeget átutalta az önkormányzat, mint végrendeleti örökös részére.
A finanszírozási bevételek soron lévő előirányzat 2.414.655,-Ft-tal emelkedik, az államháztartáson belüli megelőlegezések összegével.
Az önkormányzat összesített 2026. évi kiadásai az alábbiak szerint változtak:
A személyi jellegű kiadások összege 304.800,-Ft-tal emelkedik, 141.929.417,-Ft-ról 142.234.217,-Ft-ra változik, az óvodapedagógusok 2025. évi bérkompenzációjának összegével.
A munkaadókat terhelő járulékok és szociális hozzájárulási adó összege 19.743.388,-Ft-ról 19.783.012,-Ft-ra változik. Itt a személyi jellegű kiadások változásának járulék vonzata szerepel. 

A dologi kiadások előirányzata 14.133.000,-Ft-tal emelkedik, 223.827.050,-Ft-ról 237.960.050,-Ft-ra. 
· A szolgáltatási kiadások összege 11.235.000,-Ft-tal emelkedik: 
· a településterv és az energiamegtakarítási intézkedési terv elkészíttetésére 9.000.000,-Ft-ot irányoztunk elő,
· 3 db Safe Cross okoszebra javítására az első árajánlat szerint nettó 1.735.000,-Ft szükséges,
· az óvodai gázenergia szolgáltatás előirányzata 500.000,-Ft-tal emelkedik.
· Különféle befizetések és egyéb dologi kiadások összege 2.898.000,-Ft-tal változik, a működési célú általános forgalmi adó előirányzata emelkedik.
Az elvonások és befizetések kiadásai előirányzata 35.619,-Ft-tal emelkedik, a települési önkormány-zatok helyi iparűzési adóbevétel többlete alapján 2026. május hónapban teljesítendő fizetési kötelezettség összegével.
Az egyéb működési célú támogatások államháztartáson kívülre előirányzata 1.247.000,-Ft-tal változik. A Magyar Posta Életbiztosító Zrt. által fizetett haláleseti szolgáltatási összeget átutaltuk a Balatonakali Gyermekekért Alapítvány részére.
A tartalékokon belül az általános tartalék összege a költségvetés módosítással 102.077.546,-Ft-ra csökken, a céltartalék összege 170.635.579,-Ft.

A beruházási kiadások előirányzata 12.305.470,-Ft-tal emelkedik, 97.598.950,-Ft-ról 109.904.420,-Ft-ra változik. 
Új fogászati kezelőegységet szereztünk be, a strandon fém szerkezetű öltöző került kivitelezésre.
A felújítási kiadások előirányzata 425.450,-Ft-tal emelkedik, 33.085.540,-Ft-ról 33.510.990,-Ft-ra változik. 
A strandi hátsó pénztár felújítása során a szükséges bádogozási munkák merültek fel plusz költségként.
A finanszírozási kiadások soron lévő előirányzat 2.414.655,-Ft-tal emelkedik, az államháztartáson belüli megelőlegezések visszafizetése jelenik meg.

Napközi otthonos óvoda

A napközi otthonos óvoda, mint önállóan működő költségvetési szerv 2026. évi költségvetési főösszege 979.424,-Ft-tal emelkedik 41.200.000,-Ft-ról 42.179.424,-Ft-ra változik. 

A személyi jellegű kiadások előirányzata 304.800,-Ft-tal emelkedik az óvodapedagógusok 2025. évi bérkompenzációjának összegével.

A munkaadókat terhelő járulékok összege 39.624,-Ft-tal emelkedik. Itt a személyi jellegű kiadások változásának járulék vonzata szerepel.

A dologi kiadások előirányzata 635.000,-Ft-tal emelkedik, 7.772.050,-Ft-ról 8.407.050,-Ft-ra. 

A gázenergia szolgáltatás esetén szükségessé vált az előirányzat megemelése, ami magával hozza a működési célú általános forgalmi adó előirányzatának változását is.
Tisztelt Képviselőtestület! Kérem előterjesztésem megvitatását és elfogadását.

HATÁROZATI JAVASLAT

Balatonakali község Önkormányzatának Képviselőtestülete Balatonakali Önkormányzatának 2026. évi költségvetéséről szóló 1/2026. (III.3.) önkormányzati rendelet módosítására irányuló rendelet-tervezetet elfogadja és 7/2026. (IX.9.) szám alatt rendeletei közé iktatja.

Határidő: 
azonnal

Felelős:
polgármester, jegyző
Balatonakali, 2026. szeptember 1.





   Koncz Imre


   polgármester

